Tre kamerater krasjet med småfly - krabbet nærmest uskadet ut
Aram Rubinstein, Andreas Lundmark og John Berntsson sitter i sykesengene på akuttmottaket i Västerås. Andreas har en kul i pannen. John har en hoven nese og et blåmerke på kinnet. Aram har merker på armene og sting på den ene hånden. Og det er kort tid siden de var involvert i en flyulykke etter at det oppsto motorproblemer. – Alt gikk veldig fort, sier Aram til den svenske avisen Aftonbladet. BAKGRUNN:Småfly styrtet i Sverige – Det var både flaks og dyktighet. Aram gjorde en god jobb da han styrte mot bakken. Det var en stubbe noen hundre meter unna som vi fort kunne ha truffet, sier John. Alle de tre svenskene er piloter, og skulle på langtur med en seksseters Piper Malibu Meridia. Aftonbladet skriver at alt skal ha vært fint før avgang. Været var bra, ingen nedbør, varmegrader, og knapt nok vind. De startet motoren nøyaktig klokken 12.02, og lettet som normalt. – Det var en perfekt start. Vi kom opp i riktig hastighet, alt fløt fint, forteller piloten Aram.Noen få minutter senere forsto de at noe var feil. Motoren responderte ikke som den skulle, og Aram dro til med mer effekt. – Vi passerte hundre knop, så orket ikke flyet mer. Jeg meldte fra til kontrolltårnet at jeg måtte lande omgående. Han ble henvist til bane 1, men oppdaget raskt at han ikke ville komme så langt. Det handlet om sekunder. Så, plutselig, krasjet de på bakken. Har du en ubehagelig flyopplevelse?Del din erfaring i kommentarfeltet nedenfor De smalt i bakken i en åker. Flyet snurret rundt. Hvor mange ganger det snurret, er det ingen av dem som husker. Vingene knakk, Andreas slo hodet sitt og mistet bevisstheten. John blødde kraftig fra nesen. Aram var klartenkt, og slo av strømmen for å unngå brann. Han fikk med seg John, og sammen bar de Andreas ut fra flyet. Etter et par minutter kviknet han til, og de kunne gå fra plassen på egne ben. Alle tre uten alvorlige, fysiske skader. – Jeg skal nok på jobb igjen i morgen, sier Aram. Foreløpig har de ingen formening om årsaken til ulykken. Nå skal den granskes av Havarikommisjonen. – Etter at flyet hadde startet opp oppdaget piloten problemer med motoren, og flyet begynte å miste høyde, bekrefter Anders Lännholm i sjø- og flyredningssentralen. – De ble tvunget til å gå ned ved Björnsundet sør for flyplassen.
Det som skulle være en lang reise endte i flyvrak etter få minutter – før de tre om bord kom seg helskinnet ut.